Document ID: 32010R0837

РЕГЛАМЕНТ (ЕС) № 837/2010 НА КОМИСИЯТА
от 23 септември 2010 година
за изменение на Регламент (ЕО) № 1418/2007 относно износа за оползотворяване на някои отпадъци в някои страни, които не са членки на ОИСР
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (1), и по-специално член 37, параграф 2, трета алинея от него,
след консултация със заинтересованите страни,
като има предвид, че:
Комисията получи отговор от Либерия на писмените си искания страната да потвърди в писмена форма, че някои отпадъци, включени в приложение III или IIIA към Регламент (ЕО) № 1013/2006 и чийто износ не е забранен съгласно член 36 от посочения регламент, могат да бъдат изнасяни от Европейския съюз за оползотворяване в тази страна, както и да посочи каква контролна процедура ще се следва в нея, ако е предвидена такава. Комисията получи също така допълнителна информация, свързана с Андора, Китай, Хърватия и Индия. Поради това приложението към Регламент (ЕО) № 1418/2007 на Комисията (2) следва да бъде изменено, за да се вземе това предвид,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1418/2007 се изменя в съответствие с приложението към настоящия регламент.
Член 2
Настоящият регламент влиза в сила на четиринадесетия ден след публикуването му в Официален вестник на Европейския съюз.
Той се прилага от датата на влизането му в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 септември 2010 година.

Labels: 13
3
18
20